ŽENEVA. Počet zaznamenaných obetí na chrípku H1N1 dosiahol takmer 5000 odvtedy, čo začiatkom tohto roka vypukla a vyvinula sa do celosvetovej epidémie. Informovala o tom dnes Svetová zdravotnícka organizácia (WHO).
Glaxo v dnešnom vyhlásení vysvetlil, že jedna dávka je na posilnenie imunitného systému detí dostatočná na to, aby dokázali bojovať proti vírusu. Vyhlásenie výrobcu sa opiera o údaje z testovania lieku v Španielsku na 200 deťoch vo veku šesť mesiacov až tri roky.
Záver firmy Glaxo je v rozpore s očakávaniami odborníkov, že deti budú potrebovať dve dávky, lebo ich imunitný systém je slabší než u dospelých. Konkurenčný výrobca očkovacej látky Sanofi Aventis minulý týždeň vyhlásil, že deti budú pravdepodobne potrebovať dve dávky vakcíny proti prasacej chrípke.
Zdroj: Associated Press